मुन्ना भाई एमबीबीएस का ये सीन काफी हद तक मौजूदा हालात को बयाँ करता नज़र आता है। आए दिनों भीड़ के द्वारा किसी के मारे जाने की खबर सुनना अब एक आम बात हो गई है जिसे की ‘न्यू नॉर्मल’ भी कहा जाने लगा है. न्यू नॉर्मल इसलिए कि अब इस तरह की घटनाएँ इस कदर दिखाई-सुनाई दे रही हैं कि धीरे धीरे लोग इसे रोज़ की बात समझने लगे हैं, यह वारदातें इतनी तादाद में हो रही हैं कि लोगों के मन में इसके प्रति संवेदनशीलता कम होती जा रही है.